ΑΝΩΝΥΜΕΣ ΕΤΑΙΡΕΙΕΣ
ΚΑΤΑΣΤΑΤΙΚΑ
Ανακοίνωση καταχώρισης στο Γενικό Εμπορικό Μητρώο της τροποποίησης του καταστατι-
κού της Ανώνυμης Εταιρείας με την επωνυμία
«NESTLE ΕΛΛΑΣ Α.Ε.».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 13/01/2015 καταχωρίστηκε στο Γενικό Εμπορικό Μητρώο (Γ.Ε.ΜΗ.), με Κωδικό Αριθμό Καταχώρισης 622761, η
(αριθ. Πρωτ. 34131/14 σχετ. 29594/14 - 31/12/2014) απόφαση του Αντιπεριφερειάρχη Περιφερειακής Ενότητας
Βόρειου Τομέα Αθηνών, περί έγκρισης της τροποποίησης
του καταστατικού της Ανώνυμης Εταιρείας με την επωνυμία
«NESTLE ΕΛΛΑΣ Α.Ε.» και αριθμό ΓΕΜΗ 000270901000, η
οποία εδρεύει στο Δήμο Αμαρουσίου, σύμφωνα με σχετική
απόφαση της Τακτικής Γενικής Συνέλευσης των Μετόχων
της 30/06/2014, σύμφωνα με την οποία:
1) Τροποποιήθηκε το άρθρο 3, ως εξής:
«΄Αρθρο 3: Σκοπός
3.1. Σκοπός της εταιρείας είναι η παραγωγή, εμπορία,
αντιπροσώπευση, εισαγωγή-εξαγωγή, διανομή, καφέ,
σοκολάτας και κάθε είδους τροφίμου, ποτού, ροφήματος, νερού, και όλων των παραγώγων από αυτά. Επίσης,
προκειμένου να προωθήσει τα προϊόντα της, η πώληση,
η ενοικίαση, ο χρησιδανεισμός και η συντήρηση κάθε
είδους μηχανών και εξοπλισμού για την παραγωγή ροφημάτων, καταψυκτών και εξοπλισμού για τη συντήρηση
και πώληση παγωτών.
3.2. Για την επίτευξη του σκοπού της η εταιρεία μπορεί:
α) Να συμμετέχει σε οποιαδήποτε επιχείρηση, με όμοιο
ή παρεμφερή σκοπό, οποιουδήποτε εταιρικού τύπου,
β) Να συνεργάζεται με οποιοδήποτε φυσικό ή νομικό
πρόσωπο με οποιοδήποτε τρόπο, στο εσωτερικό ή το
εξωτερικό,
γ) Να ιδρύει γραφεία, υποκαταστήματα ή πρακτορεία
οπουδήποτε στο εσωτερικό ή το εξωτερικό,
δ) Να αντιπροσωπεύει οποιαδήποτε επιχείρηση, ημεδαπή ή αλλοδαπή, με όμοιο ή παρεμφερή σκοπό και
ε) Να προβαίνει σε οποιαδήποτε άλλη ενέργεια που
σχετίζεται, άμεσα ή έμμεσα, με τον ανωτέρω σκοπό της
εταιρείας ή να φροντίζει για την επίτευξη του με οποιοδήποτε τρόπο.
3.3. Όλες οι ανωτέρω ενέργειες, εργασίες και δραστηριότητες μπορούν να λαμβάνουν χώρα στην Ελλάδα ή/
και στο εξωτερικό.
3.4. Για την επίτευξη του σκοπού της, η Εταιρεία μπορεί να
συστήνει κοινοπραξίες και να συνεργάζεται, με οποιαδήποτε συμβατική μορφή, με τρίτους, φυσικά ή νομικά πρόσωπα
εγκατεστημένα στην Ελλάδα ή την αλλοδαπή και να ιδρύει
ή συμμετέχει σε νεοϊδρυόμενες ή υφιστάμενες εταιρείες,
ελληνικές ή αλλοδαπές, οποιασδήποτε μορφής και τύπου
με παρεμφερείς ή διαφορετικούς σκοπούς.»
2) Τροποποιήθηκε το άρθρο 7, παρ. 1 και προστέθηκε
η παράγραφος 7.3., ως εξής:
«΄Αρθρο 7: Μετοχές
7.1. Κάθε μετοχή παρέχει δικαίωμα συμμετοχής και ψήφου στην Γενική Συνέλευση των μετόχων της εταιρείας. Οι
μετοχές της εταιρείας είναι αδιαίρετες απέναντι της και η
εταιρεία δεν αναγνωρίζει παρά μόνο ένα κύριο. Οι τυχόν εξ
αδιαιρέτου συγκύριοι μετοχής καθώς και εκείνοι που έχουν
την επικαρπία ή την ψιλή κυριότητα αυτής αντιπροσωπεύονται στη Γενική Συνέλευση από ένα μόνο πρόσωπο που
ορίζεται από αυτούς ομόφωνα. Αν μια μετοχή δεν αντιπροσωπεύεται από ένα μόνο πρόσωπο, κοινό αντιπρόσωπο
όλων των δικαιούχων, το Διοικητικό Συμβούλιο έχει υποχρέωση να αναστείλει κάθε δικαίωμα από τη μετοχή αυτή.
7.2...................................................................................................
7.3. Για τη μετατροπή των ανωνύμων μετοχών σε ονομαστικές ή των ονομαστικών σε ανώνυμες, απαιτείται
απόφαση της Γενικής Συνέλευσης των μετόχων κατά την
απλή απαρτία και πλειοψηφία του άρθρου 24 του παρόντος καταστατικού και τροποποίηση της παραγράφου
7.2. του παρόντος άρθρου.»
3) Καταργήθηκε το Άρθρο 9 (Αύξηση κεφαλαίου).
4) Τροποποιήθηκε το άρθρο 10, παρ. 1, καθώς και αναριθμήθηκε σε Άρθρο 9, ως εξής:
«΄Αρθρο 9: Κάλυψη μετοχικού κεφαλαίου
9.1. Μετά την απορρόφηση της εταιρείας «Ετοιμοι
Τροφαί Ανώνυμος Βιομηχανική Εταιρεία Ready Foods
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαΐου 2016
ΤΕΥΧΟΣ ΠΡΑ.Δ.Ι.Τ.
Αρ. Φύλλου 1581
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1581/19.05.2016
S.A.I.», η εταιρεία είχε δύο μετόχους, την εταιρεία Nestle
S.A. που εδρεύει στο Vevey Ελβετίας και την V.V.M. B.V.
που εδρεύει στο Amsterdam Ολλανδίας.
.......................................................................................................»
5) Τροποποιήθηκε το άρθρο 11, καθώς και αναριθμήθηκε σε Άρθρο 10, ως εξής:
«΄Αρθρο 10: Αύξηση Μετοχικού Κεφαλαίου Δικαίωμα Προτίμησης
10.1. Όταν τα αποθεματικά της εταιρείας υπερβαίνουν
το ένα τέταρτο (1/4) του καταβεβλημένου μετοχικού
κεφαλαίου, για την αύξηση αυτού απαιτείται απόφαση
της Γενικής Συνέλευσης, λαμβανόμενη σύμφωνα με τις
διατάξεις του άρθρου 25 του παρόντος και ανάλογη τροποποίηση του σχετικού με το μετοχικό κεφάλαιο άρθρου
του Καταστατικού.
10.2. Η απόφαση του αρμόδιου οργάνου της εταιρείας
για αύξηση μετοχικού κεφαλαίου πρέπει να αναφέρει
τουλάχιστον το ποσό της αύξησης του κεφαλαίου, τον
τρόπο κάλυψης της, τον αριθμό και το είδος των μετοχών που θα εκδοθούν, την ονομαστική αξία και την τιμή
διάθεσης αυτών και την προθεσμία κάλυψης.
10.3. Η Γενική Συνέλευση που αποφασίζει αύξηση
κεφαλαίου κατά το άρθρο 25 του παρόντος μπορεί να
εξουσιοδοτήσει το Διοικητικό Συμβούλιο να αποφασίσει αυτό, μέσα σε προθεσμία που ορίζεται από την Γε-
νική Συνέλευση και δεν επιτρέπεται να υπερβεί το ένα
(1) έτος, για την τιμή διάθεσης των νέων μετοχών ή, σε
περίπτωση έκδοσης μετοχών με δικαίωμα απόληψης
τόκου, και το επιτόκιο καθώς και τον τρόπο προσδιορισμού του. Στην περίπτωση αυτή, η προθεσμία κατα-
βολής του κεφαλαίου σύμφωνα με το άρθρο 11 του
Ν. 2190/1920 εκκινεί από την ημερομηνία της απόφασης
του Διοικητικού Συμβουλίου με την οποία καθορίζεται η
τιμή διάθεσης των μετοχών ή και το επιτόκιο ή ο τρόπος
προσδιορισμού του, κατά περίπτωση.
10.4. Σε κάθε περίπτωση αύξησης του μετοχικού κεφαλαίου, που δεν γίνεται με εισφορά σε είδος ή έκδοση
ομολογιών με δικαίωμα μετατροπής τους σε μετοχές,
παρέχεται δικαίωμα προτίμησης σε ολόκληρο το νέο
κεφάλαιο ή το ομολογιακό δάνειο, υπέρ των κατά την
εποχή έκδοσης μετόχων, ανάλογα με τη συμμετοχή τους
στο υφιστάμενο μετοχικό κεφάλαιο. Αν η εταιρεία έχει
ήδη εκδώσει μετοχές περισσότερων κατηγοριών, στις
οποίες τα δικαιώματα ψήφου ή συμμετοχής στα κέρδη ή τη διανομή του προϊόντος της εκκαθάρισης είναι
διαφορετικά μεταξύ τους, είναι δυνατή η αύξηση του
κεφαλαίου με μετοχές μιας μόνο από τις κατηγορίες
αυτές. Στην περίπτωση αυτή, το δικαίωμα προτίμησης
παρέχεται στους μέτοχους των άλλων κατηγοριών μονό
με τα τη μη άσκηση του δικαιώματος από τους μετόχους
της κατηγορίας στην οποία ανήκουν οι νέες μετοχές.
10.5. Το δικαίωμα προτίμησης ασκείται εντός της
προθεσμίας, την οποία όρισε το όργανο της εταιρείας
που αποφάσισε την αύξηση. Η προθεσμία αυτή, με την
επιφύλαξη τήρησης της προθεσμίας καταβολής του κεφαλαίου, όπως ορίζεται στο άρθρο 11 του Ν. 2190/1920,
δεν μπορεί να είναι μικρότερη των δεκαπέντε (15) ημερών. Στην περίπτωση της παραγράφου 3 του παρόντος
άρθρου, η προθεσμία για την άσκηση του δικαιώματος
προτίμησης δεν αρχίζει πριν από τη λήψη της απόφασης του Διοικητικού Συμβουλίου για τον προσδιορισμό
της τιμής διάθεσης των νέων μετοχών. Στην περίπτωση
αύξησης του μετοχικού κεφαλαίου με εισφορά σε είδος
ή έκδοση ομολογιών με δικαίωμα μετατροπής τους σε
μετοχές και/ή με μετοχές μίας μόνο από αυτές τις κατηγορίες μετοχών, η προθεσμία άσκησης του δικαιώμα-
τος από τους λοιπούς μετόχους ορίζεται, ομοίως, από
το όργανο της εταιρείας που αποφάσισε την αύξηση. Η
προθεσμία αυτή δεν μπορεί να είναι μικρότερη των δέκα
(10) ημερών και αρχίζει από την επομένη της ημέρας,
κατά την οποία λήγει η προθεσμία για τους μετόχους της
κατηγορίας στην οποία ανήκουν οι νέες μετοχές. Μετά το
τέλος των προθεσμιών αυτών, οι μετοχές που δεν έχουν
αναληφθεί, σύμφωνα με τα παραπάνω, διατίθενται από
το Διοικητικό Συμβούλιο της εταιρείας ελεύθερα σε τιμή
όχι κατώτερη της τιμής που καταβάλλουν οι υφιστάμενοι
μέτοχοι. Σε περίπτωση κατά την οποία το όργανο της
εταιρείας που αποφάσισε την αύξηση του μετοχικού
κεφαλαίου παρέλειψε να ορίσει την προθεσμία για την
άσκηση του δικαιώματος προτίμησης, την προθεσμία
αυτή ή την τυχόν παράτασή της, ορίζει με απόφαση του
το Διοικητικό Συμβούλιο εντός των χρονικών ορίων που
προβλέπονται από το άρθρο 11 του Ν. 2190/1920.
10.6. Η πρόσκληση για την ενάσκηση του δικαιώματος
προτίμησης, στην οποία μνημονεύεται υποχρεωτικά και
η προθεσμία μέσα στην οποία πρέπει να ασκηθεί αυτό το
δικαίωμα, δημοσιεύεται με επιμέλεια της εταιρείας στο
τεύχος ανώνυμων εταιρειών και εταιρειών περιορισμένης
ευθύνης της Εφημερίδας της Κυβερνήσεως. Με την επιφύλαξη της παραγράφου 3, η πρόσκληση και η γνωστο-
ποίηση της προθεσμίας άσκησης του δικαιώματος προτίμησης, κατά τα ανωτέρω, μπορούν να παραλειφθούν,
εφόσον στη Γενική Συνέλευση παρέστησαν μέτοχοι που
εκπροσωπούν το σύνολο του μετοχικού κεφαλαίου και
έλαβαν γνώση της προθεσμίας που τάχθηκε για την άσκηση του δικαιώματος προτίμησης ή δήλωσαν την απόφασή
τους για την από αυτούς άσκηση ή μη του δικαιώματος
προτίμησης. Η δημοσίευση της πρόσκλησης μπορεί να
αντικατασταθεί με συστημένη επιστολή «επί αποδείξει»,
εφόσον οι μετοχές είναι ονομαστικές στο σύνολό τους.
10.7. Με απόφαση της Γενικής Συνέλευσης που λαμβάνεται σύμφωνα με τις διατάξεις των παραγράφων 3 και
4 του άρθρου 29 του Ν. 2190/1920 και του άρθρου 25
του παρόντος, μπορεί να περιοριστεί ή να καταργηθεί το
δικαίωμα προτίμησης της παραγράφου 4. Για να ληφθεί
η απόφαση αυτή, το Διοικητικό Συμβούλιο υποχρεούται να υποβάλει στη Γενική Συνέλευση γραπτή έκθεση
στην οποία αναφέρονται οι λόγοι που επιβάλλουν τον
περιορισμό ή την κατάργηση του δικαιώματος προτίμησης και στην οποία δικαιολογείται η τιμή που προ-
τείνεται για την έκδοση των νέων μετοχών. Η απόφαση
της Γενικής Συνέλευσης υποβάλλεται στις διατυπώσεις
δημοσιότητας του άρθρου 7\3 του Ν. 2190/1920. Δεν
υπάρχει αποκλεισμός από το δικαίωμα προτίμησης κατά
την έννοια της παρούσας παραγράφου, όταν οι μετοχές
αναλαμβάνονται από πιστωτικά ιδρύματα ή επιχειρήσεις
παροχής επενδυτικών υπηρεσιών, που έχουν δικαίωμα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1581/19.05.2016
να δέχονται τίτλους προς φύλαξη, για να προσφερθούν
στους μετόχους σύμφωνα με την παράγραφο 4. Επίσης,
δεν υπάρχει αποκλεισμός από το δικαίωμα προτίμησης,
όταν η αύξηση κεφαλαίου έχει σκοπό τη συμμετοχή του
προσωπικού στο κεφάλαιο της εταιρείας σύμφωνα με
το Π.δ. 30/1988.
10.8. Το κεφάλαιο μπορεί να αυξηθεί, εν μέρει, με εισφορές σε μετρητά και, εν μέρει, με εισφορές σε είδος.
Στην περίπτωση αυτή, πρόβλεψη του οργάνου που
αποφασίζει την αύξηση, κατά την οποία οι μέτοχοι που
εισφέρουν είδος δεν συμμετέχουν και στην αύξηση
με εισφορές σε μετρητά, δεν συνιστά αποκλεισμό του
δικαιώματος προτίμησης, αν η αναλογία της αξίας των
εισφορών σε είδος, σε σχέση με τη συνολική αύξηση
είναι τουλάχιστον ίδια με την αναλογία της συμμετοχής
στο μετοχικό κεφάλαιο των μετόχων που προβαίνουν
στις εισφορές αυτές. Σε περίπτωση αύξησης μετοχικού
κεφαλαίου με εισφορές εν μέρει σε μετρητά και εν μέρει σε είδος, η αξία των εισφορών σε είδος πρέπει να
έχει αποτιμηθεί σύμφωνα με τα άρθρα 3 και 3α του
Ν. 2130/1920 πριν από τη λήψη της σχετικής απόφασης.
10.9. Αν υπάρχουν περισσότερες κατηγορίες μετοχών, κάθε απόφαση της Γενικής Συνέλευσης που αφο-
ρά στην αύξηση του κεφαλαίου υπόκειται στην έγκριση
της κατηγορίας ή των κατηγοριών μετοχών, των οποίων
τα δικαιώματα θίγονται από τις αποφάσεις αυτές. Δεν
θεωρείται ότι θίγονται τα δικαιώματα αυτά, ιδίως εάν η
αύξηση γίνεται χωρίς νέες εισφορές και εφόσον οι νέες
μετοχές, που θα εκδοθούν ανά κατηγορία, παρέχουν τα
ίδια δικαιώματα με τις αντίστοιχες παλαιές, διατεθούν δε
στους μετόχους της αντίστοιχης κατηγορίας σε αριθμό
ανάλογο με τις μετοχές που ήδη κατέχουν, ώστε να μην
μεταβάλλονται τα ποσοστά συμμετοχής της κάθε κατηγορίας. Η έγκριση παρέχεται με απόφαση των μετόχων
της κατηγορίας που θίγεται και λαμβάνεται σε ιδιαίτερη
συνέλευση με τα ποσοστά απαρτίας και πλειοψηφίας
που προβλέπονται στο άρθρο 25 του παρόντος. Για τη
σύγκληση της ιδιαίτερης συνέλευσης, τη συμμετοχή σε
αυτή, την παροχή πληροφοριών, την αναβολή λήψης
αποφάσεων, την ψηφοφορία, καθώς και την ακύρωση
των αποφάσεών της, εφαρμόζονται αναλόγως οι σχετικές διατάξεις για τη γενική συνέλευση των μετόχων.»
6) Προσθήκη Νέου Άρθρου 11, ως εξής:
«΄Αρθρο 11: Προθεσμίες καταβολής και
πιστοποίησης της καταβολής του κεφαλαίου
11.1 Σε κάθε περίπτωση αύξησης του μετοχικού κεφαλαίου η πιστοποίηση της καταβολής ή μη αυτού πρέπει
να γίνεται εντός προθεσμίας ενός (1) μηνός από τη λήξη
της προθεσμίας καταβολής του ποσού της αύξησης.
Πιστοποίηση καταβολής δεν απαιτείται εάν η αύξηση
κεφαλαίου δεν γίνεται με νέες εισφορές.
11.2. Η προθεσμία καταβολής της αύξησης του κεφαλαίου ορίζεται από το όργανο που έλαβε τη σχετική από-
φαση και δεν μπορεί να είναι μικρότερη των δεκαπέντε
(15) ημερών ούτε μεγαλύτερη των τεσσάρων (4) μηνών
από την ημέρα που ελήφθη η απόφαση αυτή.
11.3. Σε περίπτωση που η αύξηση του μετοχικού κεφαλαίου συνοδεύεται από ανάλογη τροποποίηση του
σχετικού περί κεφαλαίου άρθρου του καταστατικού, η
προθεσμία καταβολής της αύξησης του κεφαλαίου κατά
την παράγραφο 2 αρχίζει από την ημέρα λήψης της σχετικής απόφασης από τη Γενική Συνέλευση των μετόχων
και μπορεί να παραταθεί από το Διοικητικό Συμβούλιο
για έναν (1) μήνα. Η μηνιαία αυτή προθεσμία δεν αρχίζει
πριν από την καταχώριση της αύξησης στο Μητρώο.
11.4. Εντός είκοσι (20) ημερών από τη λήξη της προθεσμίας της παραγράφου 1 η εταιρεία υποχρεούται να
υποβάλει στην αρμόδια Αρχή αντίγραφο του σχετικού
πρακτικού συνεδρίασης του Διοικητικού Συμβουλίου.
Η μη εμπρόθεσμη καταβολή του κεφαλαίου δημιουργεί
υποχρέωση στο Διοικητικό Συμβούλιο να επαναφέρει,
με απόφαση του, το κεφάλαιο στο πριν από την αύξηση
ποσό και με τροποποίηση του καταστατικού, εφόσον η
αύξηση είχε γίνει, με τον τρόπο αυτόν, μέχρι το τέλος της
χρήσης εντός της οποίας έληξε η προθεσμία καταβολής.
Η παράβαση της υποχρέωσης αυτής τιμωρείται με τις
ποινές του άρθρου 58α του Ν. 2190/1920. Η απόφαση
του Διοικητικού Συμβουλίου υποβάλλεται στις διατυπώσεις δημοσιότητας του άρθρου 7β του Ν. 2190/1920.
11.5. Η καταβολή των μετρητών για κάλυψη τυχόν
αυξήσεων του μετοχικού κεφαλαίου, καθώς και οι καταθέσεις μετόχων με προορισμό τη μελλοντική αύξηση
του μετοχικού κεφαλαίου, πραγματοποιούνται υποχρεωτικά με κατάθεση σε ειδικό λογαριασμό της εταιρείας,
που τηρείται σε οποιοδήποτε πιστωτικό ίδρυμα που
λειτουργεί νόμιμα στην Ελλάδα. Με την επιφύλαξη του
άρθρου 10 του Ν. 2190/1920, η παράλειψη καταβολής σε
λογαριασμό δεν επάγεται ακυρότητα, εάν αποδεικνύεται
ότι το σχετικό ποσό υπάρχει και ότι κατατέθηκε εκ των
υστέρων σε λογαριασμό της εταιρείας ή ότι δαπανήθηκε
για τους σκοπούς της εταιρείας.
Για τα γεγονότα του προηγούμενου εδαφίου γίνεται
σχετική αναφορά στο πρακτικό του Διοικητικού Συμβουλίου για την πιστοποίηση της καταβολής.»
7) Τροποποιήθηκε το άρθρο 12, ως εξής:
«΄Αρθρο 12: Δικαιώματα μετόχων και μειοψηφίας
12.1. Οι μέτοχοι ασκούν τα δικαιώματα τους αναφορικά με την διοίκηση μόνον στο πλαίσιο της Γενικής
Συνελεύσεως και με την απρόσκοπτη συμμετοχή τους
σ' αυτήν. Τα δικαιώματα και οι υποχρεώσεις εκάστης
μετοχής παρακολουθούν τον κατά νόμο κύριο της και
κάτοχο, η κυριότης δε αυτής συνεπάγεται αυτοδικαίως
την αποδοχή του Καταστατικού και των αποφάσεων της
Γενικής Συνέλευσης των μετόχων και του Διοικητικού
Συμβουλίου, οι οποίες λαμβάνονται μέσα στα πλαίσια
της δικαιοδοσίας τους και του νόμου. Κάθε μετοχή παρέχει δικαίωμα ψήφου στη Γενική Συνέλευση και δικαίωμα
συμμετοχής στα εταιρικά κέρδη και στο ενεργητικό σε
περίπτωση εκκαθάρισης. Σε περίπτωση συγκυριότητας
μετοχής το δικαίωμα των συγκυριών εξασκείται υποχρεωτικά από έναν μόνο εκπρόσωπο.
12.2. Σε περίπτωση αιτήσεως μετόχου ή μετόχων που
εκπροσωπούν το ένα εικοστό (1/20) του καταβλημένου
μετοχικού κεφαλαίου, το Διοικητικό Συμβούλιο είναι
υποχρεωμένο να συγκαλεί έκτακτη Γενική Συνέλευση
των μετόχων, ορίζοντας ημέρα συνεδριάσεώς της, που
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1581/19.05.2016
να μην απέχει περισσότερο από σαράντα πέντε (45) ημέρες από την ημέρα που επιδόθηκε η αίτηση στον Πρό-
εδρο του Διοικητικού Συμβουλίου. Στην αίτηση πρέπει
να προσδιορίζεται με ακρίβεια το αντικείμενο της ημερήσιας διατάξεως. Η σύγκληση της Γενικής Συνέλευσης
πραγματοποιείται κατά τα οριζόμενα στο άρθρο 39 § 1
του Ν. 2190/1920 όπως ισχύει.
12.3. Με αίτηση μετόχων, που εκπροσωπούν το ένα
εικοστό (1/20) του καταβεβλημένου μετοχικού κεφαλαίου, το Διοικητικό Συμβούλιο υποχρεούται να εγγράφει
στην ημερήσια διάταξη Γενικής Συνέλευσης, που έχει
ήδη συγκληθεί, πρόσθετα θέματα, εάν η σχετική αίτηση περιέλθει στο Διοικητικό Συμβούλιο δεκαπέντε (15)
τουλάχιστον ημέρες πριν από τη Γενική Συνέλευση. Τα
πρόσθετα θέματα πρέπει να δημοσιεύονται ή να γνωστοποιούνται, με ευθύνη του Διοικητικού Συμβουλίου,
κατά το άρθρο 26 του Ν. 2190/1920, επτά (7) τουλάχιστον ημέρες πριν από τη Γενική Συνέλευση.
12.4. Σε περίπτωση αιτήσεως μετόχου ή μετόχων που
εκπροσωπούν το ένα εικοστό (1/20) του καταβλημένου
μετοχικού κεφαλαίου, ο Πρόεδρος της Συνελεύσεως είναι υποχρεωμένος να αναβάλει για μια μόνο φορά τη
λήψη αποφάσεων τακτικής ή έκτακτης Γενικής Συνελεύσεως, για όλα ή ορισμένα θέματα, ορίζοντας ημέρα
συνεδριάσεως για τη λήψή τους εκείνη που ορίζεται στην
αίτηση των μετόχων, που όμως δεν μπορεί να απέχει περισσότερο από τριάντα (30) ημέρες από την χρονολογία
της αναβολής.
Η μετ' αναβολή Γενική Συνέλευση αποτελεί συνέχιση
της προηγούμενης και δεν απαιτείται η επανάληψη των
διατυπώσεων δημοσίευσης της πρόσκλησης των μετόχων, σε αυτήν δε, μπορούν να μετάσχουν νέοι μέτοχοι,
τηρουμένων των διατάξεων των άρθρων 27 § 2 και 28α
του Ν. 2190/1920.
12.5. Μετά από αίτηση οποιουδήποτε μετόχου, που
υποβάλλεται στην εταιρεία πέντε (5) τουλάχιστον πλήρεις ημέρες πριν από τη Γενική Συνέλευση, το Διοικητικό
Συμβούλιο υποχρεούται να παρέχει στη Γενική Συνέλευση τις αιτούμενες συγκεκριμένες πληροφορίες για
τις υποθέσεις της εταιρείας, στο μέτρο που αυτές είναι
χρήσιμες για την πραγματική εκτίμηση των θεμάτων της
ημερήσιας διάταξης. Επίσης, με αίτηση μετόχων, που εκπροσωπούν το ένα εικοστό (1/20) του καταβεβλημένου
μετοχικού κεφαλαίου, το Διοικητικό Συμβούλιο υποχρεούται να ανακοινώνει στη Γενική Συνέλευση, εφόσον
είναι τακτική, τα ποσά που, κατά την τελευταία διετία,
καταβλήθηκαν σε κάθε μέλος του Διοικητικού Συμβουλίου ή τους διευθυντές της εταιρείας, καθώς και κάθε
παροχή προς τα πρόσωπα αυτά από οποιαδήποτε αιτία
ή σύμβαση της εταιρείας με αυτούς. Σε όλες τις ανωτέρω
περιπτώσεις το Διοικητικό Συμβούλιο μπορεί να αρνηθεί
την παροχή των πληροφοριών για αποχρώντα ουσιώδη
λόγο, ο οποίος αναγράφεται στα πρακτικά.
Τέτοιος λόγος μπορεί να είναι, κατά τις περιστάσεις, η
εκπροσώπηση των αιτούντων μετόχων στο Διοικητικό
Συμβούλιο σύμφωνα με τις παραγράφους 3 ή 6 του άρθρου 18 του Ν. 2190/1920.
12.6. Μετά από αίτηση μετόχων, που εκπροσωπούν
το ένα πέμπτο (1/5) του καταβεβλημένου μετοχικού
κεφαλαίου η οποία υποβάλλεται στην εταιρεία εντός
της προθεσμίας της προηγούμενης παραγράφου, το
Διοικητικό Συμβούλιο υποχρεούται να παρέχει στη Γενική Συνέλευση πληροφορίες για την πορεία των εται-
ρικών υποθέσεων και την περιουσιακή κατάσταση της
εταιρείας. Το Διοικητικό Συμβούλιο μπορεί να αρνηθεί
την παροχή των πληροφοριών για αποχρώντα ουσιώδη λόγο, ο οποίος αναγράφεται στα πρακτικά. Τέτοιος
λόγος μπορεί να είναι, κατά τις περιστάσεις, η εκπροσώπηση των αιτούντων μετόχων στο Διοικητικό Συμβούλιο
σύμφωνα με τις παραγράφους 3 ή 6 του άρθρου 18 του
Ν. 2190/1920, εφόσον τα αντίστοιχα μέλη του Διοικητικού Συμβουλίου έχουν λάβει τη σχετική πληροφόρηση
κατά τρόπο επαρκή.
12.7. Στις περιπτώσεις του δεύτερου εδαφίου της παραγράφου 12.5. και της παραγράφου 12.6. του παρόντος
άρθρου, τυχόν αμφισβήτηση ως προς το βάσιμο ή μη
της αιτιολογίας άρνησης παροχής των πληροφοριών,
επιλύεται από το μονομελές πρωτοδικείο της έδρας της
εταιρείας, με απόφαση του που εκδίδεται κατά τη διαδικασία των ασφαλιστικών μέτρων. Με την ίδια απόφαση
το δικαστήριο υποχρεώνει και την εταιρεία να παράσχει
τις πληροφορίες που αρνήθηκε.
12.8. Σε περίπτωση αιτήσεως μετόχων που εκπροσωπούν το ένα εικοστό (1/20) του καταβλημένου μετοχικού
κεφαλαίου, η λήψη αποφάσεως για οποιοδήποτε θέμα
της ημερησίας διατάξεως της Γενικής Συνελεύσεως γίνεται με ονομαστική κλήση.
12.9. Οι μέτοχοι που ασκούν τα δικαιώματα κατά τις
προηγούμενες παραγράφους του άρθρου αυτού οφείλουν να αποδείξουν τη μετοχική τους ιδιότητα και τον
αριθμό των μετοχών που κατέχουν κατά την άσκηση του
σχετικού δικαιώματος. Τέτοια απόδειξη αποτελεί και η
κατάθεση των μετοχών σύμφωνα με τις παραγράφους
1 και 2 του άρθρου 28 του Ν. 2190/1920.
12.10. Μέτοχοι της εταιρείας, που εκπροσωπούν τουλάχιστον το ένα εικοστό (1/20) του καταβλημένου μετο-
χικού κεφαλαίου, έχουν δικαίωμα να ζητούν έλεγχο της
εταιρείας από το Μονομελές Πρωτοδικείο της περιφέρειας στην οποία εδρεύει η εταιρεία, κατά τη διαδικασία
της εκούσιας δικαιοδοσίας. Ο έλεγχος διατάσσεται αν
πιθανολογείται ότι με τις πράξεις που καταγγέλλονται
παραβιάζονται διατάξεις των νόμων ή του καταστατικού
ή των αποφάσεων της Γενικής Συνελεύσεως. Σε κάθε
περίπτωση, η αίτηση ελέγχου πρέπει να υποβάλλεται
εντός τριών (3) ετών από την έγκριση των οικονομικών
καταστάσεων της χρήσης, εντός της οποίας τελέστηκαν
οι καταγγελλόμενες πράξεις.
12.11. Μέτοχοι της εταιρείας που εκπροσωπούν το ένα
πέμπτο (1/5) του καταβλημένου μετοχικού κεφαλαίου,
έχουν το δικαίωμα να ζητήσουν έλεγχο της εταιρείας
από το κατά την προηγούμενη παράγραφο αρμόδιο
Δικαστήριο, εφόσον από την όλη πορεία των εταιρικών
υποθέσεων γίνεται πιστευτό ότι η διοίκηση των εταιρικών υποθέσεων δεν ασκείται όπως επιβάλλει η χρηστή
και συνετή διαχείριση.
12.12. Οι μέτοχοι που ασκούν το δικαίωμα των παραπάνω παραγράφων 12.10 και 12.11 οφείλουν να απο-
δείξουν στο δικαστήριο ότι κατέχουν τις μετοχές που
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1581/19.05.2016
τους δίνουν το δικαίωμα να ζητήσουν τον έλεγχο της
εταιρείας. Τέτοια απόδειξη αποτελεί και η κατάθεση των
μετοχών σύμφωνα με τις παραγράφους 1 και 2 του άρθρου 28 του Ν. 2190/1920.»
8) Τροποποιήθηκε το άρθρο 13, παρ. 2 και προστέθηκε
η παράγραφος 13.3., ως εξής:
«΄Αρθρο 13: Σύνθεση και θητεία
13.1.................................................................................................
13.2. Η θητεία των μελών του Διοικητικού Συμβουλίου είναι ετήσια. Αρχίζει από την εκλογή τους από την
Γενική Συνέλευση και τελειώνει στην επόμενη εκλογή.
Κατ' εξαίρεση η θητεία του Διοικητικού Συμβουλίου
παρατείνεται μέχρι τη λήξη της προθεσμίας, εντός της
οποίας πρέπει να συνέλθει η αμέσως επόμενη τακτική
Γενική Συνέλευση.
13.3. Οι σύμβουλοι, μέτοχοι ή μη μέτοχοι, είναι πάντοτε
επανεκλέξιμοι και ελεύθερα ανακλητοί.»
9) Τροποποιήθηκε το άρθρο 14, ως εξής:
«΄Αρθρο 14: Αναπλήρωση μέλους
Διοικητικού Συμβουλίου
14.1. Εάν μέλος (η) του Διοικητικού Συμβουλίου, που
παραιτήθηκε, απέθανε ή απώλεσε την ιδιότητά του (ς)
με οποιονδήποτε άλλο τρόπο, το Διοικητικό Συμβούλιο εκλέγει μέλος (η) σε αντικατάσταση αυτού (ών). Η
ανωτέρω εκλογή από το Διοικητικό Συμβούλιο γίνεται
με απόφαση των απομενόντων μελών, εάν είναι τουλάχιστον τρία (3), και ισχύει για το υπόλοιπο της θητείας
του μέλους που αντικαθίσταται.
Η απόφαση της εκλογής υποβάλλεται στη δημοσιότητα του άρθρου 7β του Ν. 2190/1920 και ανακοινώνεται
από το Διοικητικό Συμβούλιο στην αμέσως προσεχή Γενική Συνέλευση, η οποία μπορεί να αντικαταστήσει τους
εκλεγέντες, ακόμη και αν δεν έχει αναγραφεί σχετικό
θέμα στην ημερήσια διάταξη.
14.2. Σε περίπτωση παραίτησης, θανάτου ή με οποιονδήποτε άλλο τρόπο απώλειας της ιδιότητας μέλους ή
μελών του Διοικητικού Συμβουλίου, τα υπόλοιπα μέλη
μπορούν να συνεχίσουν τη διαχείριση και την εκπροσώπηση της εταιρείας και χωρίς την αντικατάσταση
των ελλειπόντων μελών σύμφωνα με την προηγούμενη
παράγραφο, με την προϋπόθεση ότι ο αριθμός αυτών
υπερβαίνει το ήμισυ των μελών, όπως είχαν πριν από
την επέλευση των ανωτέρω γεγονότων. Σε κάθε περίπτωση τα μέλη αυτά δεν επιτρέπεται να είναι λιγότερα
των τριών (3).
14.3. Σε κάθε περίπτωση, τα απομένοντα μέλη του Διοικητικού Συμβουλίου, ανεξάρτητα από τον αριθμό τους,
μπορούν να προβούν σε σύγκληση Γενικής Συνέλευσης
με αποκλειστικό σκοπό την εκλογή νέου Διοικητικού
Συμβουλίου.»
10) Τροποποιήθηκε το άρθρο 15, ως εξής:
«΄Αρθρο 15:
Συγκράτηση Διοικητικού Συμβουλίου
15.1. Το Διοικητικό Συμβούλιο, αμέσως μετά την εκλογή του, συνέρχεται και συγκροτείται σε σώμα, εκλέγοντας
τον Πρόεδρο και, εφόσον το επιθυμεί, έναν Αντιπρόεδρο.
15.2. Το Διοικητικό Συμβούλιο μπορεί να εκλέγει από
τα μέλη του έναν Διευθύνοντα Σύμβουλο, καθορίζοντας
συγχρόνως και τις αρμοδιότητές τους. Ο Πρόεδρος ή ο
Αντιπρόεδρος του Διοικητικού Συμβουλίου μπορεί ταυτόχρονα να είναι και Διευθύνων Σύμβουλος.
15.3. Ο Πρόεδρος του Διοικητικού Συμβουλίου διευθύνει τις συνεδριάσεις του. Τον Πρόεδρο όταν απουσιάζει ή
κωλύεται, αναπληρώνει σε όλη την έκταση των αρμοδιοτήτων του ο Αντιπρόεδρος εάν υπάρχει και αυτόν, όταν
απουσιάζει ή κωλύεται, ένας Σύμβουλος που ορίζεται
μετά από απόφαση του Διοικητικού Συμβουλίου.»
11) Τροποποιήθηκε το άρθρο 16, ως εξής:
«΄Αρθρο 16: Πρακτικά
16.1. Οι συζητήσεις και αποφάσεις του Διοικητικού Συμβουλίου καταχωρούνται περιληπτικά σε ειδικό βιβλίο, που
μπορεί να τηρείται και κατά το μηχανογραφικό σύστημα.
Ύστερα από αίτηση μέλους του Διοικητικού Συμβουλίου,
ο Πρόεδρος υποχρεούται να καταχωρήσει στα πρακτικά
ακριβή περίληψη της γνώμης του. Στο βιβλίο αυτό καταχωρείται επίσης κατάλογος των παραστάντων ή αντιπρο-
σωπευθέντων κατά τη συνεδρίαση μελών του Διοικητικού
Συμβουλίου κατά το άρθρο 17 του παρόντος.
16.2. Τα πρακτικά του Διοικητικού Συμβουλίου υπογράφονται από τον Πρόεδρο του ή τον Αντιπρόεδρο, εάν
υπάρχει, και τα μέλη του Διοικητικού Συμβουλίου που συμμετέχουν στη συνεδρίαση. Αντίγραφα και αποσπάσματα
των πρακτικών του Διοικητικού Συμβουλίου εκδίδονται
επίσημα από τον Πρόεδρο ή από ένα μέλος του Διοικητικού
Συμβουλίου, χωρίς να απαιτείται άλλη επικύρωσή τους.
16.3. Η κατάρτιση και υπογραφή πρακτικού από όλα
τα μέλη του Διοικητικού Συμβουλίου ή τους αντιπροσώπους τους ισοδυναμεί με απόφαση του Διοικητικού Συμ-
βουλίου, ακόμη και αν δεν έχει προηγηθεί συνεδρίαση.»
12) Τροποποιήθηκε το άρθρο 17, ως εξής:
«΄Αρθρο 17: Σύγκληση ταυ Διοικητικού
Συμβουλίου-Αντιπροσώπευση μελών
17.1. Το Διοικητικό Συμβούλιο οφείλει να συνεδριάζει
στην έδρα της εταιρείας κάθε φορά που ο νόμος, το παρόν καταστατικό ή οι ανάγκες της εταιρείας το απαιτούν.
17.2. Το Διοικητικό Συμβούλιο μπορεί να συνεδριάζει
έγκυρα σε άλλο τόπο εκτός της έδρας της εταιρείας είτε
στην ημεδαπή, είτε στην αλλοδαπή, εφόσον στη συνεδρίαση αυτή παρίστανται ή αντιπροσωπεύονται όλα τα
μέλη του και κανένα δεν αντιλέγει στην πραγματοποίηση
της συνεδρίασης και στη λήψη αποφάσεων.
17.3. Το Διοικητικό Συμβούλιο συγκαλείται από τον
Πρόεδρο ή τον αναπληρωτή του, με πρόσκληση που
γνωστοποιείται στα μέλη του δύο (2) τουλάχιστον εργάσιμες ημέρες πριν από τη συνεδρίαση. Στην πρόσκληση
πρέπει να αναγράφονται με σαφήνεια και τα θέματα της
ημερήσιας διάταξης, διαφορετικά η λήψη αποφάσεων
επιτρέπεται μόνο εφόσον παρίστανται ή αντιπροσωπεύονται όλα τα μέλη του Διοικητικού Συμβουλίου και κανείς
δεν αντιλέγει στη λήψη αποφάσεων.
17.4. Το Διοικητικό Συμβούλιο μπορεί να συνεδριάζει
με τηλεδιάσκεψη, σύμφωνα με το άρθρο 20 παρ. 3α του
Ν. 2190/1920, όπως ισχύει.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1581/19.05.2016
17.5. Τη σύγκληση του Διοικητικού Συμβουλίου μπορεί να ζητήσουν δύο (2) από τα μέλη του με αίτησή τους
προς τον Πρόεδρο αυτού ή τον αναπληρωτή του, οι οποίοι
υποχρεούνται να συγκαλέσουν το Διοικητικό Συμβούλιο,
προκειμένου αυτό να συνέλθει εντός προθεσμίας επτά (7)
ημερών από την υποβολή της αίτησης. Στην αίτηση πρέπει,
με ποινή απαραδέκτου, να αναφέρονται, με σαφήνεια και τα
θέματα που θα απασχολήσουν το Διοικητικό Συμβούλιο. Αν
δεν συγκληθεί το Διοικητικό Συμβούλιο από τον Πρόεδρο
ή τον αναπληρωτή του εντός της ανωτέρω προθεσμίας,
επιτρέπεται στα μέλη που ζήτησαν τη σύγκληση να συγκαλέσουν αυτά το Διοικητικό Συμβούλιο εντός προθεσμίας
πέντε (5) ημερών από τη λήξη της ανωτέρω προθεσμίας
των επτά (7) ημερών, γνωστοποιώντας τη σχετική πρόσκληση στα λοιπά μέλη του Διοικητικού Συμβουλίου.
17.6. Σύμβουλος που απουσιάζει μπορεί να εκπροσωπείται από άλλο σύμβουλο με έγγραφη εξουσιοδότηση.
Κάθε σύμβουλος μπορεί να εκπροσωπεί ένα μόνο σύμβουλο που απουσιάζει. Η εκπροσώπηση στο Διοικητικό
Συμβούλιο δεν μπορεί να ανατίθεται σε πρόσωπα άλλα
από τα μέλη αυτού.
17.7. Το Διοικητικό Συμβούλιο βρίσκεται σε απαρτία και συνεδριάζει έγκυρα, όταν παρευρίσκονται ή
αντιπροσωπεύονται σ' αυτό το ήμισυ πλέον ενός των
συμβούλων, ουδέποτε όμως ο αριθμός των παρόντων
συμβούλων μπορεί να είναι μικρότερος των τριών. Προς
εξεύρεση του αριθμού απαρτίας παραλείπεται τυχόν
προκύπτον κλάσμα.
17.8. Οι αποφάσεις του Διοικητικού Συμβουλίου λαμβάνονται με απόλυτη πλειοψηφία των συμβούλων που είναι
παρόντες και εκείνων που αντιπροσωπεύονται. Σε περίπτωση ισοψηφίας υπερισχύει η ψήφος του Προέδρου.»
13) Τροποποιήθηκε το άρθρο 18, ως εξής:
«΄Αρθρο 18:
Αποζημίωση των μελών
του Διοικητικού Συμβουλίου
18.1. Εις αντάλλαγμα για τις υπηρεσίες τους ως μελών
του Διοικητικού Συμβουλίου, στα μέλη του μπορεί να χορηγείται αμοιβή από τα κέρδη, η οποία πρέπει να λαμβά-
νεται από το απομένον υπόλοιπο των καθαρών κερδών
μετά την αφαίρεση των κρατήσεων για τακτικό αποθεματικό και του απαιτούμενου ποσού προς διανομή του
πρώτου μερίσματος υπέρ των μετόχων, ίσου τουλάχιστον
προς 6 % επί του καταβεβλημένου εταιρικού κεφαλαίου.
18.2. Κάθε άλλη αμοιβή ή αποζημίωση, χορηγούμενη
για οποιονδήποτε λόγο σε σύμβουλο, βαρύνει την εταιρεία, μόνον αν εγκριθεί με ειδική απόφαση της τακτικής
Γενικής Συνελεύσεως. Η διάταξη της παρούσας παραγράφου δεν εφαρμόζεται προκειμένου περί αμοιβών
οφειλομένων προς μέλη του Διοικητικού Συμβουλίου για
υπηρεσίες τους παρεχόμενες στην εταιρεία βάσει ειδικής
σχέσεως μισθώσεως εργασίας ή εντολής.»
14) Τροποποιήθηκε το άρθρο 19, ως εξής:
«΄Αρθρο 19: Εξουσία-ΑρμοδιότητεςΑπαγόρευση Ανταγωνισμού
19.1. Το Διοικητικό Συμβούλιο είναι αρμόδιο για τη
διοίκηση και εκπροσώπηση της εταιρείας, τη διαχείριση
της περιουσίας της και την εν γένει επιδίωξη του σκοπού της. Αποφασίζει για όλα γενικά τα ζητήματα που
αφορούν την εταιρεία, μέσα στα πλαίσια του εταιρικού
σκοπού, με εξαίρεση εκείνα που σύμφωνα με το νόμο
ή το παρόν Καταστατικό ανήκουν στην αποκλειστική
αρμοδιότητα της Γενικής Συνέλευσης.
19.2. Το Διοικητικό Συμβούλιο μπορεί να αναθέτει αποκλειστικά και μόνο εγγράφως την άσκηση μέρους ή όλων
των εξουσιών και ευθυνών του (εκτός από αυτές που απαιτούν συλλογική ενέργεια) καθώς και την εκπροσώπηση της
Εταιρείας σε ένα ή περισσότερα πρόσωπα, μέλη αυτού ή
τρίτους, καθορίζοντας συγχρόνως και την έκταση αυτής
της ανάθεσης. Τα πρόσωπα αυτά μπορούν να αναθέτουν
περαιτέρω την άσκηση των εξουσιών που τους ανατέθηκαν
ή μέρος τούτων σε άλλα μέλη του Διοικητικού Συμβουλίου
ή τρίτους, με την προϋπόθεση ότι τούτο προβλέπεται στη
σχετική απόφαση του Διοικητικού Συμβουλίου.
19.3. Πράξεις του Διοικητικού Συμβουλίου και αν ακόμη είναι εκτός του εταιρικού σκοπού, δεσμεύουν την
εταιρεία απέναντι στους τρίτους, πλην αν αποδειχθεί ότι
ο τρίτος γνώριζε την υπέρβαση ή όφειλε να την γνωρίζει. Η μόνη τήρηση των διατυπώσεων δημοσιότητας ως
προς το καταστατικό, δεν συνιστούν απόδειξη γνώσεως.
19.4. Περιορισμός της εξουσίας του Διοικητικού Συμβουλίου από το καταστατικό ή από απόφαση Γενικής
Συνελεύσεως δεν αντιτάσσεται στους καλόπιστους
τρίτους, έστω και αν έχει υποβληθεί στις διατυπώσεις
δημοσιότητας.
19.5. Ο βάσει του ως άνω άρθρου 15.2. εκλεγείς Διευθύνων Σύμβουλος, είναι υπεύθυνος και έχει την εξουσία
της διαχειρίσεως και καλής λειτουργίας όλων των εταιρικών υποθέσεων, της οργανώσεως και της αποδόσεως
όλων των υπηρεσιών και εργοστασίων της εταιρείας.
19.6. Απαγορεύεται στα μέλη του Διοικητικού Συμβουλίου καθώς και στους διευθυντές της εταιρείας να
ενεργούν για δικό τους λογαριασμό ή για λογαριασμό
τρίτων, πράξεις που υπάγονται σε ένα από τους σκοπούς
που επιδιώκει η εταιρεία ή να μετέχουν ως ομόρρυθμοι
εταίροι σε εταιρείες που επιδιώκουν τέτοιους σκοπούς
χωρίς την άδεια της Γενικής Συνελεύσεως.
19.7. Σε περίπτωση παράβασης της παραπάνω διατάξεως η εταιρεία έχει δικαίωμα για αποζημίωση, σύμφωνα
με το άρθρο 23 §§ 2 και 3 του Ν. 2190/1920.»
15) Τροποποιήθηκε το άρθρο 20, ως εξής:
«΄Αρθρο 20: Σύκλιση Γενικής Συνέλευσης
20.1. Η Γενική Συνέλευση συνέρχεται υποχρεωτικά
στην έδρα της εταιρείας ή σε μέρος που βρίσκεται σε
άλλο δήμο εντός του Νομού της έδρας ή εντός άλλου
όμορου Νομού, τουλάχιστον μια φορά κάθε εταιρική
χρήση και εντός έξι (6) το πολύ μηνών από τη λήξη κάθε
χρήσης. Η Γενική Συνέλευση μπορεί να συνέρχεται και
εκτός έδρας σε άλλο τόπο κείμενο στην Ελλάδα ή την
αλλοδαπή.
20.2. Το Διοικητικό Συμβούλιο μπορεί να συγκαλεί σε
έκτακτη συνεδρίαση τη Γενική Συνέλευση των μετόχων,
όταν το κρίνει σκόπιμο,
20.3. Η Γενική Συνέλευση, με εξαίρεση τις επαναληπτικές γενικές συνελεύσεις και εκείνες που εξομοιώνονται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1581/19.05.2016
με αυτές, πρέπει να καλείται είκοσι (20) τουλάχιστον
ημέρες πριν από την οριζόμενη για τη συνεδρίασή της,
στις οποίες συνυπολογίζονται και οι μη εργάσιμες ημέρες. Η ημέρα δημοσίευσης της πρόσκλησης της Γενικής
Συνέλευσης και η ημέρα της συνεδρίασής της δεν υπολογίζονται.»
16) Τροποποιήθηκε το άρθρο 21, ως εξής:
«΄Αρθρο 21: Πρόσκληση-Ημερήσια Διάταξη
Γενικής Συνέλευσης
21.1. Η πρόσκληση της Γενικής Συνέλευσης περιλαμβάνει τουλάχιστον το οίκημα με ακριβή διεύθυνση, την
ημερομηνία και την ώρα της συνεδρίασης, τα θέματα
της ημερήσιας διάταξης με σαφήνεια, τους μετόχους
που έχουν δικαίωμα συμμετοχής, καθώς και ακριβείς
οδηγίες για τον τρόπο με τον οποίο οι μέτοχοι θα μπορέσουν να μετάσχουν στη συνέλευση και να ασκήσουν
τα δικαιώματά τους αυτοπροσώπως ή δί αντιπροσώπου
ή, ενδεχομένως, και εξ αποστάσεως.
21.2. Η πρόσκληση αφενός δημοσιεύεται στο ΦΕΚ/ΤΑΕ
ΕΠΕ και Γ.Ε.Μ.Η. και αφετέρου με επιμέλεια του Διοικητικού Συμβουλίου, είτε αναρτάται στην ιστοσελίδα της
εταιρείας, εφόσον η διεύθυνση αυτής έχει καταχωρισθεί
στη Μερίδα της εταιρείας στο Γ.Ε.Μ.Η., είτε δημοσιεύεται
σε μία ημερησία οικονομική εφημερίδα πανελλαδικής
κυκλοφορίας, εφόσον η εταιρεία δε διατηρεί ιστοσελίδα
ή δεν έχει καταχωρίσει αυτήν στη Μερίδα της.
21.3. Στην περίπτωση ανάρτησης της κατά τα ανωτέρω
πρόσκλησης στην ιστοσελίδα της εταιρείας ενημερώνεται αμελλητί το οικείο Μητρώο. Προθεσμίες που συνδέ-
ονται με την εν λόγω δημοσίευση θεωρείται ότι εκκινούν
ή λήγουν από την ημέρα, που η εταιρεία ανακοίνωσε
στο οικείο Μητρώο (Γ.Ε.Μ.Η.) τη σχετική ανάρτηση στην
εταιρική ιστοσελίδα.
21.4. Στην περίπτωση που οι μετοχές της εταιρείας είναι ονομαστικές στο σύνολό τους και οι μέτοχοι έχουν
γνωστοποιήσει εγκαίρως στην εταιρεία τη διεύθυνση
τους, η κατά τα ανωτέρω πρόσκληση της Γενικής Συνέλευσης μπορεί να κοινοποιείται στους μετόχους με δι-
καστικό επιμελητή ή με συστημένη επιστολή ή με παράδοση της πρόσκλησης. Σε περίπτωση που η πρόσκληση
επιδίδεται με συστημένη επιστολή, η αποστολή αυτής θα
πρέπει, αποδεδειγμένα, να προηγείται πέντε (5) τουλάχιστον ημέρες της προβλεπόμενης από το νόμο ελάχιστης
προθεσμίας δημοσίευσης της πρόσκλησης. Τέλος, για
τους μετόχους που έχουν γνωστοποιήσει εγκαίρως στην
εταιρεία τη διεύθυνση ηλεκτρονικού ταχυδρομείου που
διαθέτουν αρκεί κοινοποίηση της εν λόγω πρόσκλησης
μέσω ηλεκτρονικού ταχυδρομείου.
21.5. Η πρόσκληση της Γενικής Συνέλευσης δημοσιεύεται στα οριζόμενα στην παράγραφο 21.2. του πα-
ρόντος άρθρου μέσα είκοσι (20) τουλάχιστον πλήρεις
ημέρες (συνυπολογιζομένων των μη εργάσιμων ημερών) πριν την οριζόμενη για τη συνεδρίασή της, ενώ
στο τεύχος Α.Ε. και Ε.Π.Ε. και ΓΕΜΗ της Εφημερίδας της
Κυβερνήσεως δημοσιεύεται προ δέκα (10) τουλάχιστον
πλήρων ημερών (συνυπολογιζομένων των μη εργάσιμων ημερών). Στις περιπτώσεις επαναληπτικών Γενικών
Συνελεύσεων, οι παραπάνω προθεσμίες συντέμνονται
στο μισό. Διευκρινίζεται ότι η ημέρα δημοσιεύσεως της
προσκλήσεως της Γενικής Συνέλευσης και η ημέρα της
συνεδριάσεως δεν υπολογίζονται στις παραπάνω προθεσμίες.
21.6. Νεότερη πρόσκληση δεν απαιτείται εάν στην
αρχική πρόσκληση ορίζονται ο τόπος και ο χρόνος των
επαναληπτικών συνεδριάσεων που προβλέπονται από
το νόμο, αν δεν επιτευχθεί απαρτία, υπό την προϋπόθεση ότι μεσολαβούν τουλάχιστον δέκα (10) πλήρεις μέρες
ανάμεσα στην εκάστοτε ματαιωθείσα συνεδρίαση και σε
κάθε επαναληπτική.
21.7. Πρόσκληση για σύγκληση Γενικής Συνέλευσης
δεν απαιτείται στην περίπτωση κατά την οποία στη Συνέλευση παρίστανται ή αντιπροσωπεύονται μέτοχοι που
εκπροσωπούν το σύνολο του μετοχικού κεφαλαίου και
κανείς από αυτούς δεν αντιλέγει στην πραγματοποίησή
της και στη λήψη αποφάσεων.
21.8. Δέκα (10) ημέρες πριν από την τακτική Γενική Συνέλευση, κάθε μέτοχος μπορεί να πάρει από την εταιρεία
τις ετήσιες οικονομικές καταστάσεις της, καθώς και τις
σχετικές εκθέσεις του Διοικητικού Συμβουλίου και των
ελεγκτών.»
17) Τροποποιήθηκε το άρθρο 22, ως εξής:
«΄Αρθρο 22: Κατάθεση μετοχώνΑντιπροσώπευση
22.1. Οι μέτοχοι που επιθυμούν να πάρουν μέρος στη
Γενική Συνέλευση, οφείλουν να καταθέσουν τους τίτλους
των μετοχών τους στο Ταμείο της εταιρείας, στο Ταμείο
Παρακαταθηκών και Δανείων, ή σε οποιαδήποτε Τράπεζα στην Ελλάδα, πέντε (5) τουλάχιστον ημέρες πριν
από εκείνη, για την οποία ορίστηκε η συνεδρίαση της
Γενικής Συνέλευσης.
22.2. Οι μέτοχοι που έχουν δικαίωμα συμμέτοχης στη
Γενική Συνέλευση μπορούν να αντιπροσωπευθούν σ'
αυτή από πρόσωπα που έχουν εξουσιοδοτήσει νόμιμα.
Νομικά πρόσωπα, τηρούμενης της προηγούμενης παραγράφου, μετέχουν στη Γενική Συνέλευση ορίζοντας ως
εκπροσώπους τους έως τρία φυσικά πρόσωπα.
22.3. Οι αποδείξεις κατάθεσης μετοχών, καθώς και τα
έγγραφα νομιμοποίησης των αντιπροσώπων των μετόχων ή τα σχετικά ηλεκτρονικά μηνύματα, σε περίπτωση
συμμετοχής μετόχων εξ αποστάσεως, πρέπει να κατατίθενται στην εταιρεία πέντε (5) τουλάχιστον ημέρες πριν
από τη συνεδρίαση της Γενικής Συνέλευσης.
22.4. Μέτοχοι, που δεν έχουν συμμορφωθεί με τις διατάξεις των παρ. 1 και 3 του άρθρου αυτού, μπορούν
να πάρουν μέρος στη Γενική Συνέλευση μόνο μετά από
άδεια αυτής.
22.5. Είναι δυνατή η διεξαγωγή Γενικής Συνέλευσης
μέσω τηλεδιάσκεψης, τηρουμένων των διατάξεων της
§ 6 του άρθρου 28 του Ν. 2190/1920, ως ισχύει.
22.6. Επίσης επιτρέπεται η εξ αποστάσεως συμμετοχή
στην ψηφοφορία κατά τη Γενική Συνέλευση των μετόχων
με την εκ των προτέρων αποστολή στους μετόχους των
θεμάτων της ημερήσιας διάταξης της Γενικής Συνέλευσης και σχετικών ψηφοδελτίων με τα θέματα αυτά. Τα
θέματα και τα ψηφοδέλτια μπορεί να διατίθενται και η
συμπλήρωσή τους να γίνεται και ηλεκτρονικά μέσω του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1581/19.05.2016
διαδικτύου. Οι μέτοχοι που ψηφίζουν με τον τρόπο αυτό
υπολογίζονται για το σχηματισμό της απαρτίας και της
πλειοψηφίας, εφόσον τα σχετικά ψηφοδέλτια έχουν παραληφθεί από την εταιρεία δύο (2) τουλάχιστον πλήρεις
ημέρες πριν από την ημέρα της Γενικής Συνέλευσης.»
18) Τροποποιήθηκε το άρθρο 24, παρ. 1 και 2, ως εξής:
«΄Αρθρο 24: Απλή Απαρτία και πλειοψηφία
24.1. Η Γενική Συνέλευση βρίσκεται σε απαρτία και
συνεδριάζει εγκύρως επί των θεμάτων της ημερήσιας διάταξης, όταν εκπροσωπείται σ' αυτήν τουλάχιστον το ένα
πέμπτο (1/5) του καταβεβλημένου μετοχικού κεφαλαίου.
24.2. Εάν δεν συντελεστεί τέτοια απαρτία στην πρώτη
συνεδρίαση, συνέρχεται επαναληπτική Γενική Συνέλευση μέσα σε είκοσι (20) ημέρες από την ημερομηνία της
συνεδρίασης που ματαιώθηκε, που προσκαλείται πριν
από δέκα (10) τουλάχιστον ημέρες. Η επαναληπτική αυτή
Γενική Συνέλευση, βρίσκεται σε απαρτία και συνεδριάζει εγκύρως επί των θεμάτων της αρχικής ημερήσιας
διάταξης, οποιοδήποτε και αν είναι το τμήμα του καταβεβλημένου μετοχικού κεφαλαίου που εκπροσωπείται
σ' αυτήν. Νεότερη πρόσκληση δεν απαιτείται, εάν στην
αρχική πρόσκληση ορίζονται ο τόπος και ο χρόνος των
επαναληπτικών εκ του νόμου προβλεπόμενων συνεδριάσεων, για την περίπτωση μη επίτευξης απαρτίας,
υπό την προϋπόθεση ότι μεσολαβούν δέκα (10) πλήρεις
ημέρες ανάμεσα στη ματαιωθείσα και την επαναληπτική.
24.3................................................................................................»
19) Τροποποιήθηκε το άρθρο 25, ως εξής:
«΄Αρθρο 25: Εξαιρετική Απαρτία και πλειοψηφία
25.1. Κατ' εξαίρεση, η Γενική Συνέλευση ευρίσκεται
σε απαρτία και συνεδριάζει έγκυρα επί των θεμάτων
της ημερήσιας διάταξης, όταν παρίστανται ή αντιπροσωπεύονται σ' αυτήν μέτοχοι εκπροσωπούντες τα δύο
τρίτα (2/3) του καταβεβλημένου μετοχικού κεφαλαίου,
προκειμένου για αποφάσεις που αφορούν:
α) στη μεταβολή της εθνικότητας της εταιρείας,
β) στη μεταβολή του αντικειμένου της επιχείρησης
αυτής,
γ) στην επαύξηση των υποχρεώσεων των μετόχων,
δ) στην αύξηση του μετοχικού κεφαλαίου που δεν
προβλέπεται από την παράγραφο του άρθρου 10 του
παρόντος καταστατικού, εκτός εάν επιβάλλεται από το
νόμο ή γίνεται με κεφαλαιοποίηση αποθεματικών,
ε) στη μείωση του μετοχικού κεφαλαίου, εκτός εάν
γίνεται σύμφωνα με την παρ. 6 του άρθρου 16 του
Κ.Ν. 2190/1920,
στ) στη μεταβολή του τρόπου διάθεσης των κερδών,
ζ) στη συγχώνευση, διάσπαση, μετατροπή, αναβίωση,
παράταση της διάρκειας ή διάλυση της εταιρείας,
η) στην παροχή ή ανανέωση εξουσίας προς το Διοικητικό Συμβούλιο για αύξηση του μετοχικού κεφαλαίου ή
έκδοση ομολογιακών δανείων, σύμφωνα με την παρ. 1
του άρθρου 13 του Ν. 2190/1920,
θ) στην έκδοση ομολογιακού δανείου και
ι) σε κάθε άλλη περίπτωση που ορίζεται στο νόμο ή
στο παρόν Καταστατικό.
25.2. Αν δεν συντελεστεί η απαρτία της προηγουμένης παραγράφου στην πρώτη συνεδρίαση, συνέρχεται
πρώτη επαναληπτική Γενική Συνέλευση μέσα σε είκοσι
(20) ημέρες από τη συνεδρίαση που ματαιώθηκε, που
προσκαλείται πριν από δέκα (10) τουλάχιστον ημέρες.
Η επαναληπτική αυτή Γενική Συνέλευση, βρίσκεται σε
απαρτία και συνεδριάζει εγκύρως επί των θεμάτων της
αρχικής ημερησίας διατάξεως, όταν εκπροσωπείται σ'
αυτήν τουλάχιστον το ένα δεύτερο (1/2) του καταβεβλημένου μετοχικού κεφαλαίου. Νεότερη πρόσκληση
δεν απαιτείται, εάν στην αρχική πρόσκληση ορίζονται
ο τόπος και ο χρόνος των επαναληπτικών εκ του νόμου
προβλεπόμενων συνεδριάσεων, για την περίπτωση μη
επίτευξης απαρτίας, υπό την προϋπόθεση ότι μεσολαβούν δέκα (10) πλήρεις ημέρες ανάμεσα στη ματαιωθεί-
σα και την επαναληπτική.
25.3. Αν δεν συντελεστεί και αυτή η απαρτία, προσκαλείται και συνέρχεται δεύτερη επαναληπτική Γενική
Συνέλευση, κατά τα οριζόμενα στην ως άνω παράγραφο
2, η οποία βρίσκεται σε απαρτία και συνεδριάζει εγκύρως επί των θεμάτων της αρχικής ημερησίας διατάξεως,
όταν εκπροσωπείται σ' αυτήν τουλάχιστον το ένα τρίτο
(1/3) του καταβεβλημένου μετοχικού κεφαλαίου. Όταν
πρόκειται να ληφθεί απόφαση για αύξηση κεφαλαίου, η
Γενική Συνέλευση στην τελευταία επαναληπτική συνεδρίαση ευρίσκεται σε απαρτία όταν παρίστανται ή αντι-
προσωπεύονται σε αυτήν μέτοχοι που εκπροσωπούν
το ένα πέμπτο (1/5) τουλάχιστον του καταβεβλημένου
μετοχικού κεφαλαίου. Νεότερη πρόσκληση δεν απαιτείται, εάν στην αρχική πρόσκληση ορίζονται ο τόπος και
ο χρόνος των επαναληπτικών εκ του νόμου προβλεπόμενων συνεδριάσεων, για την περίπτωση μη επίτευξης
απαρτίας.
25.4. Οι αποφάσεις για τα θέματα της παρ. 1 του παρόντος άρθρου, λαμβάνονται με πλειοψηφία των δύο
τρίτων (2/3) των εκπροσωπουμένων στη συνέλευση
ψήφων.»
20) Τροποποιήθηκε το άρθρο 27, ως εξής:
«Άρθρο 27: Θέματα Συζητήσεως-Πρακτικά
27.1. Οι συζητήσεις και οι αποφάσεις της Γενικής Συνέλευσης καταχωρούνται σε περίληψη σε ειδικό βιβλίο.
Μετά από αίτηση μετόχου ο Πρόεδρος της συνελεύσεως
υποχρεούται να καταχωρίσει στα πρακτικά ακριβή περίληψη της γνώμης του. Στο ίδιο βιβλίο καταχωρείται και
κατάλογος των παραστάντων ή αντιπροσωπευθέντων
κατά τη Γενική Συνέλευση μετόχων, συντεταγμένος σύμφωνα με το άρθρο 23.1. του παρόντος καταστατικού.
27.2. Εάν στη συνέλευση παρίσταται ένας μόνο μέτοχος, είναι υποχρεωτική η παρουσία συμβολαιογράφου,
ο οποίος προσυπογράφει τα πρακτικά της Γενικής Συνέλευσης.
27.3. Τα πρακτικά της Γενικής Συνέλευσης υπογράφονται από τον Πρόεδρο της Γενικής Συνέλευσης και το
Γραμματέα της. Εάν τα πρακτικά της Γενικής Συνέλευσης
των Μετόχων υπογράφονται από όλους τους μετόχους ή
τους αντιπροσώπους αυτών, ισοδυναμούν με απόφαση
της Γενικής Συνέλευση, ακόμα κι αν δεν έχει προηγηθεί
συνεδρίαση.
27.4. Τα αντίγραφα και τα αποσπάσματα των πρακτικών της Γενικής Συνέλευσης, επικυρώνονται από τον
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1581/19.05.2016
Πρόεδρο του Διοικητικού Συμβουλίου ή άλλο μέλος του
Διοικητικού Συμβουλίου ή από τον Πρόεδρο ή το Γραμματέα της εκάστοτε Γενικής Συνέλευσης.»
21) Τροποποιήθηκε το άρθρο 29, ως εξής:
«΄Αρθρο 29: Εξουσία - Αρμοδιότητες
Γενικής Συνέλευσης
29.1. Η Γενική Συνέλευση των μετόχων της εταιρείας,
είναι το ανώτατο όργανο αυτής και δικαιούται να αποφασίζει για κάθε υπόθεση που αφορά την εταιρεία. Οι
νόμιμες αποφάσεις της δεσμεύουν και τους μετόχους
που απουσιάζουν ή διαφωνούν.
29.2. Η Γενική Συνέλευση είναι η μόνη αρμόδια να
αποφασίζει για: α) τροποποίηση του καταστατικού,
β) αύξηση ή μείωση του μετοχικού κεφαλαίου της εταιρείας, γ) εκλογή των μελών του Διοικητικού Συμβουλίου
και των ελεγκτών, δ) έγκριση των ετήσιων οικονομικών
καταστάσεων της εταιρείας, ε) διάθεση των ετήσιων κερδών, στ) συγχώνευση, διάσπαση, μετατροπή, αναβίωση,
παράταση της διάρκειας ή διάλυση της εταιρείας και
ζ) διορισμό εκκαθαριστών η) καθώς και για τα ζητήματα
που θίγονται στα άρθρα 18, 25.1., 28.1, 31.
29.3. Κατά τα λοιπά, εφαρμόζονται οι διατάξεις του
άρθρου 34 παρ. 2 του Ν. 2190/1920.»
22) Τροποποιήθηκε το άρθρο 30, ως εξής:
«΄Αρθρο 30: Ελεγκτές-Εκλογή
30.1. Οι ετήσιες οικονομικές καταστάσεις της εταιρείας ελέγχονται από ορκωτό ελεγκτή-λογιστή ή απλούς
ελεγκτές.
30.2. Αν ο ετήσιος κύκλος εργασιών της εταιρείας
υπερβαίνει το ένα εκατομμύριο (1.000.000) ευρώ και
δεν υπερβαίνει τα δύο από τα τρία αριθμητικά όρια
των κριτηρίων της παραγράφου 6 του άρθρου 42α του
Ν. 2190/1920, οι ετήσιες οικονομικές καταστάσεις ελέγχονται από δύο τουλάχιστον ελεγκτές της παραγράφου 4 του
παρόντος άρθρου ή από έναν ορκωτό ελεγκτή -λογιστή.
30.3. Αν η εταιρεία δεν εμπίπτει στο πεδίο εφαρμογής της προηγούμενης παραγράφου η Γενική Συνέλευση
μπορεί να αποφασίζει την υποβολή των ετήσιων οικονομικών καταστάσεων σε έλεγχο είτε από τους ελεγκτές της
παραγράφου 4 του παρόντος άρθρου είτε από ορκωτό
ελεγκτή - λογιστή. Η απόφαση της Γενικής Συνέλευσης
πρέπει να αφορά διάστημα τουλάχιστον πέντε (5) εταιρικών χρήσεων.
30.4. Στην περίπτωση των παραγράφων 1 και 2 του
παρόντος άρθρου, αν δεν έχει προβλεφθεί ο διορισμός
ορκωτού ελεγκτή -λογιστή, ο έλεγχος διενεργείται από
ελεγκτές πτυχιούχους ανωτάτων σχολών, που είναι μέλη
του Οικονομικού Επιμελητηρίου Ελλάδος (Ο.Ε.Ε.) και
κάτοχοι άδειας επαγγέλματος Λογιστή - Φοροτεχνικού
Α' τάξεως του Ν. 2515/1997. Οι ελεγκτές αυτοί, μαζί με
τους αναπληρωτές τους, ορίζονται με απόφαση της Γενικής Συνέλευσης με την οποία καθορίζεται και η αμοιβή
τους. Οι ελεγκτές της παρούσας παραγράφου μπορούν
να επαναδιορίζονται, όχι όμως για περισσότερες από
πέντε (5) συνεχόμενες εταιρικές χρήσεις. Μεταγενέστερος επαναδιορισμός δεν επιτρέπεται να λάβει χώρα, αν
δεν έχουν παρέλθει δύο (2) πλήρεις χρήσεις.
30.5. Σε περίπτωση που η εταιρεία υπερβαίνει τα δύο
από τα τρία αριθμητικά όρια των κριτηρίων της παραγράφου 6 του άρθρου 42α του Ν. 2190/1920 όπως
ισχύει, οι ετήσιες οικονομικές καταστάσεις της εταιρείας ελέγχονται από έναν τουλάχιστον ορκωτό ελεγκτή
- λογιστή, σύμφωνα με τις διατάξεις της σχετικής περί
ορκωτών ελεγκτών - λογιστών νομοθεσίας. Οι διατάξεις
των παραγράφων 6 και 8 του άρθρου 42α εφαρμόζονται
αναλόγως.
30.6. Οι ορκωτοί ελεγκτές - λογιστές διορίζονται από
την τακτική Γενική Συνέλευση, που λαμβάνει χώρα κατά
τη διάρκεια της ελεγχόμενης χρήσης, σύμφωνα με την
οικεία νομοθεσία. Τα μέλη του Διοικητικού Συμβουλίου
ευθύνονται έναντι της εταιρείας για την παράλειψη διορισμού ορκωτών ελεγκτών - λογιστών, σύμφωνα με τα
παραπάνω, αν δεν συγκάλεσαν εγκαίρως την τακτική
Γενική Συνέλευση με θέμα ημερήσιας διάταξης το διορισμό ορκωτών ελεγκτών - λογιστών. Για την παράλειψη
του προηγούμενου εδαφίου τα μέλη του Διοικητικού
Συμβουλίου ευθύνονται και κατά τις διατάξεις του άρθρου 57 του Ν. 2190/1920. Σε κάθε περίπτωση, ο διορι-
σμός ορκωτών ελεγκτών - λογιστών από μεταγενέστερη
Γενική Συνέλευση δεν επηρεάζει το κύρος του διορισμού
τους. Οι ελεγκτές του παρόντος άρθρου μπορούν να
επαναδιορίζονται, όχι όμως για περισσότερες από πέντε (5) συνεχόμενες εταιρικές χρήσεις. Μεταγενέστερος
επαναδιορισμός δεν επιτρέπεται να λάβει χώρα, αν δεν
έχουν παρέλθει δύο (2) πλήρεις χρήσεις.
30.7. Ο διορισμός των ελεγκτών γνωστοποιείται σε
αυτούς από την εταιρεία. Οι ελεγκτές θεωρούνται ότι
αποδέχθηκαν το διορισμό τους, εφόσον δεν τον αποποιηθούν εντός πέντε (5) εργάσιμων ημερών. Οι ελεγκτές
έχουν όλες τις ευθύνες και υποχρεώσεις που προβλέπονται στα άρθρα 37 και 43α του Ν. 2190/1920.
30.8. Ο υποχρεωτικός ή προαιρετικός έλεγχος κατά τις
παραγράφους 1,2, 3 και 5 του παρόντος άρθρου αποτελεί προϋπόθεση του κύρους της έγκρισης των ετήσιων
οικονομικών καταστάσεων από τη Γενική Συνέλευση. Οι
παράγραφοι 3 και 4 του άρθρου 36 του Ν. 2190/1920
εφαρμόζονται και στην περίπτωση των ελεγκτών του
παρόντος άρθρου.»
23) Τροποποιήθηκε το άρθρο 31, ως εξής:
«Άρθρο 31: Αμοιβή
Η αμοιβή των ορκωτών ελεγκτών-λογιστών, που διορίζονται για τη διενέργεια του τακτικού ελέγχου, καθο-
ρίζεται με βάση τις ισχύουσες σχετικές διατάξεις περί
ορκωτών ελεγκτών-λογιστών.»
24) Τροποποιήθηκε το άρθρο 36, ως εξής:
«Άρθρο 36: Δημοσιότητα οικονομικών
καταστάσεων
36.1. Οι ετήσιες οικονομικές καταστάσεις υποβάλλονται από το Δ.Σ. στις διατυπώσεις δημοσιότητας των πα-
ραγρ. 1 και 5 του άρθρου 43β Ν. 2190/1920 όπως ισχύει
σήμερα, με τη μορφή και το περιεχόμενο, με βάση το
οποίο ο ελεγκτής της εταιρείας έχει συντάξει την έκθεση
ελέγχου του. Αν ο ελεγκτής έχει παρατηρήσεις ή αρνείται
την έκφραση γνώμης, τότε το γεγονός αυτό πρέπει να
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1581/19.05.2016
αναφέρεται και να αιτιολογείται στις δημοσιευόμενες
οικονομικές καταστάσεις εκτός, εάν αυτό προκύπτει από
το δημοσιευόμενο σχετικό πιστοποιητικό ελέγχου.
36.2. Αντίγραφα των ετήσιων οικονομικών καταστάσεων,
με τις σχετικές εκθέσεις του Δ.Σ. και των ελεγκτών, υποβάλλονται από την εταιρεία στην αρμόδια εποπτεύουσα αρχή,
είκοσι τουλάχιστον ημέρες πριν από τη Γενική Συνέλευση.
36.3. Ο ισολογισμός εταιρείας, ο λογαριασμός «αποτελέσματα χρήσεως» και ο «πίνακας διαθέσεως αποτε-
λεσμάτων», μαζί με το σχετικό πιστοποιητικό ελέγχου,
όταν προβλέπεται ο έλεγχος από ορκωτούς ελεγκτές
- λογιστές, η κατάσταση μεταβολών ιδίων κεφαλαίων
και η κατάσταση ταμειακών ροών, δημοσιεύονται από
το Διοικητικό Συμβούλιο της εταιρείας τουλάχιστον είκοσι (20) ημέρες πριν από τη συνεδρίαση της Γενικής
Συνέλευσης, σύμφωνα με τις εκάστοτε ισχύουσες διατυπώσεις δημοσιότητας.
36.4. Μέσα σε είκοσι ημέρες από την έγκριση των οικονομικών καταστάσεων από την τακτική Γενική Συνέ-
λευση μαζί με το επικυρωμένο αντίγραφο των πρακτικών της, που προβλέπεται από την §2 του άρθρου 26α
του Ν. 2190/1920 υποβάλλεται στην αρμόδια αρχή και
αντίτυπο των εγκεκριμένων οικονομικών καταστάσεων.»
25) Τροποποιήθηκε το άρθρο 37, ως εξής:
«΄Αρθρο 37: Διάθεση κερδών
Με την επιφύλαξη των διατάξεων του άρθρου 44α,
του Ν. 2190/1920, όπως τροποποιήθηκε και ισχύει η διάθεση των καθαρών κερδών της εταιρείας γίνεται με τον
ακόλουθο τρόπο:
1. Προηγείται η διάθεση του ποσοστού για τον σχηματισμό τακτικού αποθεματικού. Για τον σκοπό αυτό αφαι-
ρείται τουλάχιστον το ένα εικοστό (1/20) των καθαρών
κερδών. Η αφαίρεση αυτή παύει να είναι υποχρεωτική
όταν το αποθεματικό φτάσει σε ποσό ίσο τουλάχιστον
με το ένα τρίτο (1/3) του εταιρικού κεφαλαίου.
2. Ακολουθεί η διάθεση του ποσού που προβλέπεται
από το άρθρο 3 του Α.Ν. 148/1967 για την καταβολή
του μερίσματος.
3. Η Γενική Συνέλευση διαθέτει ελεύθερα το υπόλοιπο,
δικαιούμενη μεταξύ άλλων και να δημιουργεί και διατηρεί έκτακτα αποθεματικά, χωρίς περιορισμό ύψους ή
και να μην ακολουθεί τα οριζόμενα στην προηγούμενη
παραγρ. 2, εφ' όσον όμως αυτό αποφασίζεται με ομόφωνη απόφαση των μετόχων που εκπροσωπούν το σύνολο
του εταιρικού κεφαλαίου.»
26) Τροποποιήθηκε το άρθρο 38, ως εξής:
«Άρθρο 38: Λόγοι λύσεως της εταιρείας
38.1 Η εταιρεία λύνεται:
38.1.1. Μόλις περάσει ο χρόνος διάρκειας της, εκτός αν
προηγούμενα αποφασιστεί από τη Γενική Συνέλευση η
παράταση της διάρκειας της, όπως ορίζεται στο άρθρο
25.1.ζ του παρόντος.
38.1.2. Με απόφαση της Γενικής Συνελεύσεως, όπως
επίσης ορίζεται στο ίδιο άρθρο 25.1.ζ του παρόντος, για
λύση πριν την λήξη.
38.1.3. Εάν κηρυχθεί η εταιρεία σε κατάσταση πτωχεύσεως.
38.1.4. Με δικαστική απόφαση, σύμφωνα με τα άρθρα
48 και 48α του Ν. 2190/1920.
38.2. Σε περίπτωση που το σύνολο των ιδίων κεφαλαίων της εταιρείας όπως προσδιορίζονται στο υπόδειγμα
ισολογισμού που προβλέπεται από το άρθρο 42γ του
Ν. 2190/1920, ως ισχύει σήμερα, γίνει κατώτερο από το
μισό (1/2) του μετοχικού κεφαλαίου, το Δ.Σ. υποχρεούται
να συγκαλέσει τη Γενική Συνέλευση, μέσα σε προθεσμία
έξι μηνών από τη λήξη της χρήσεως, που θα αποφασίσει
τη λύση της εταιρείας ή την υιοθέτηση άλλου μέτρου.»
27) Τροποποιήθηκε το άρθρο 39, ως εξής:
«΄Αρθρο 39: Εκκαθάριση
39.1. Με εξαίρεση την περίπτωση της πτώχευσης, τη
λύση της εταιρείας ακολουθεί η εκκαθάρισή της. Στην
περίπτωση 1΄ της παραγράφου 1 του άρθρου 38 του
παρόντος, το Διοικητικό Συμβούλιο εκτελεί χρέη εκκαθαριστή, εφόσον το καταστατικό δεν ορίζει διαφορετικά,
μέχρι να διορισθεί εκκαθαριστής από τη Γενική Συνέλευση. Στην περίπτωση 2' της παραγράφου 1 του άρθρου
38 του παρόντος, η Γενική Συνέλευση με την ίδια απόφαση ορίζει τον εκκαθαριστή. Στην περίπτωση διάλυσης
της εταιρείας με δικαστική απόφαση, ο εκκαθαριστής
ορίζεται από το δικαστήριο με την ίδια απόφαση που
κηρύσσει τη λύση της εταιρείας.
39.2. Οι εκκαθαριστές που ορίζει η Γενική Συνέλευση
μπορούν να είναι από ένας (1) ως τρεις (3), μέτοχοι ή όχι,
και ασκούν όλες τις συναφείς με τη διαδικασία και τον
σκοπό της εκκαθαρίσεως αρμοδιότητες του Διοικητικού
Συμβουλίου, όπως αυτές έχουν τυχόν ορισθεί από τη
Γενική Συνέλευση, με τις αποφάσεις της οποίας έχουν
την υποχρέωση να συμμορφώνονται.
39.3. Ο διορισμός των εκκαθαριστών συνεπάγεται αυτοδίκαια την παύση της εξουσίας των μελών του Διοι-
κητικού Συμβουλίου. Όσον αφορά στους εκκαθαριστές,
εφαρμόζονται αναλόγως οι διατάξεις για το Διοικητικό
Συμβούλιο. Οι συζητήσεις και οι αποφάσεις των εκκαθαριστών καταχωρούνται περιληπτικά στο βιβλίο πρα-
κτικών του Διοικητικού Συμβουλίου.
39.4. Οι διοριζόμενοι από την συνέλευση εκκαθαριστές οφείλουν με την ανάληψη των καθηκόντων τους
να ενεργήσουν απογραφή της εταιρικής περιουσίας και
να δημοσιεύσουν δια του τύπου και του Δελτίου Ανωνύμων Εταιρειών και Εταιρειών Περιορισμένης Ευθύνης της
Εφημερίδας της Κυβερνήσεως ισολογισμό, του οποίου
αντίτυπο υποβάλλεται στην αρμόδια αρχή.
Την ίδια υποχρέωση έχουν οι εκκαθαριστές και κατά
τη λήξη της εκκαθάρισης.
39.5. Η Γενική Συνέλευση των μετόχων διατηρεί όλα
της τα δικαιώματα κατά τη διάρκεια της εκκαθάρισης.
39.6. Οι εκκαθαριστές πρέπει να περατώσουν, χωρίς
καθυστέρηση, τις εκκρεμείς υποθέσεις της εταιρείας,
να μετατρέψουν σε χρήμα την εταιρική περιουσία, να
εξοφλήσουν τα χρέη της και να εισπράξουν τις απαιτήσεις αυτής. Μπορούν δε να ενεργήσουν και νέες πρά-
ξεις, εφόσον με αυτές εξυπηρετούνται η εκκαθάριση και
το συμφέρον της εταιρείας. Οι εκκαθαριστές μπορούν
επίσης να εκποιήσουν τα ακίνητα της εταιρείας, την
εταιρική επιχείρηση στο σύνολο της ή κλάδους αυτής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1581/19.05.2016
ή μεμονωμένα πάγια στοιχεία της, αλλά μετά την πάροδο τεσσάρων (4) μηνών από τη λύση της. Εντός της
προθεσμίας των τεσσάρων (4) μηνών από τη λύση της
εταιρείας, κάθε μέτοχος ή και δανειστής της μπορούν να
ζητήσουν από το μονομελές πρωτοδικείο της έδρας της
εταιρείας, το οποίο δικάζει κατά τα άρθρα 739 επ. του
Κώδικα Πολιτικής Δικονομίας, να καθορίσει την κατώτερη τιμή πώλησης των ακινήτων, κλάδων ή τμημάτων
ή του συνόλου της εταιρείας, η απόφαση δε αυτού δεσμεύει τους εκκαθαριστές και δεν υπόκειται σε τακτικά
ή έκτακτα ένδικα μέσα.
39.7. Οι εκκαθαριστές μπορούν με αίτηση τους, που
υποβάλλεται στο μονομελές πρωτοδικείο της έδρας της
εταιρείας και εκδικάζεται με τη διαδικασία της εκούσιας
δικαιοδοσίας, να ζητήσουν τη διενέργεια της εκκαθάρισης σύμφωνα με τις αναλόγως εφαρμοζόμενες διατάξεις
που διέπουν τη δικαστική εκκαθάριση κληρονομιάς (άρθρα 1913 επ. ΑΚ). Στην περίπτωση αυτή είναι δυνατή η
αναγκαστική εκτέλεση κατά της εταιρείας στο στάδιο
της εκκαθάρισης.
39.8. Οι ετήσιες οικονομικές καταστάσεις, καθώς και
οι οικονομικές καταστάσεις πέρατος της εκκαθάρισης
εγκρίνονται από τη γενική συνέλευση. Κατ' έτος τα αποτελέσματα της εκκαθάρισης υποβάλλονται στη γενική
συνέλευση των μετόχων με έκθεση των αιτίων τα οποία
παρεμπόδισαν το τέλος της εκκαθάρισης.
39.9. Μετά το πέρας της εκκαθάρισης, οι εκκαθαριστές καταρτίζουν τις τελικές οικονομικές καταστάσεις,
τις οποίες δημοσιεύουν όπως προβλέπεται στο άρθρο
43β παράγραφος 5 του Ν. 2190/1920, αποδίδουν τις εισφορές των μετόχων, καθώς και τα υπέρ το άρτιο ποσά,
που είχαν τυχόν καταβληθεί, και διανέμουν το υπόλοιπο
προϊόν της εκκαθάρισης της εταιρικής περιουσίας στους
μετόχους, κατά το λόγο της συμμετοχής τους στο καταβεβλημένο μετοχικό κεφάλαιο.
39.10. Εάν το στάδιο της εκκαθάρισης υπερβεί την
πενταετία, ο εκκαθαριστής υποχρεούται να συγκαλέσει
Γενική Συνέλευση, στην οποία υποβάλλει σχέδιο επιτάχυνσης και περάτωσης της εκκαθάρισης. Το σχέδιο
αυτό περιλαμβάνει έκθεση για τις μέχρι τότε εργασίες
της εκκαθάρισης, τους λόγους της καθυστέρησης και τα
μέτρα που προτείνονται για την ταχεία περάτωσή της.
Τα μέτρα αυτά μπορούν να περιλαμβάνουν παραίτηση
της εταιρείας από δικαιώματα, δικόγραφα και αιτήσεις,
αν η επιδίωξη τούτων είναι ασύμφορη σε σχέση με τα
προσδοκώμενα οφέλη ή αβέβαιη ή απαιτεί μεγάλο
χρονικό διάστημα. Τα ανωτέρω μέτρα μπορούν να περιλαμβάνουν και συμβιβασμούς, αναδιαπραγματεύσεις
ή καταγγελία συμβάσεων ή και σύναψη νέων. Η Γενική
Συνέλευση εγκρίνει το σχέδιο με την απαρτία και πλειοψηφία των παραγράφων 3 και 4 του άρθρου 29 και
της παραγράφου 2 του άρθρου 31 του Ν. 2190/1920.
Εάν το σχέδιο εγκριθεί, ο εκκαθαριστής ολοκληρώνει τη
διαχείριση σύμφωνα με τα προβλεπόμενα στο σχέδιο.
Εάν το σχέδιο δεν εγκριθεί, ο εκκαθαριστής ή μέτοχοι
που εκπροσωπούν το ένα εικοστό (1/20) του καταβεβλημένου μετοχικού κεφαλαίου μπορούν να ζητήσουν την
έγκριση του από το μονομελές πρωτοδικείο της έδρας
της εταιρείας, με αίτησή τους που δικάζεται με τη διαδικασία της εκούσιας δικαιοδοσίας. Το δικαστήριο μπορεί
να τροποποιήσει τα μέτρα που προβλέπει το σχέδιο, όχι
όμως και να προσθέσει μέτρα που δεν προβλέπονται σε
αυτό. Ο εκκαθαριστής δεν ευθύνεται για την εφαρμογή
σχεδίου που εγκρίθηκε σύμφωνα με τα παραπάνω.»
Την ίδια ημερομηνία καταχωρίστηκε και ολόκληρο
το νέο κείμενο του καταστατικού της εταιρείας, όπως
ισχύει μετά και την κατά τα ανωτέρω τροποποίησή του.
Αθήνα, 16 Μαΐου 2016
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1581/19.05.2016
Την ευθύνη για την εκτύπωση, διαχείριση και κυκλοφορία των φύλλων της Εφημερίδας της
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Tυπογραφείο το
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικητικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των
εκτυπωτικών αναγκών του Δημοσίου. (Ν. 3469/2006, Α΄ 131).
ùõìöê÷îê÷ õôù õçöêûêî øô êíòîïô øùõôéöçúêîô
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
Η ηλεκτρονική μορφή των ΦΕΚ καθώς και διάφορες πληροφορίες που σχετίζονται με
αυτά, διατίθενται δωρεάν από την ιστοσελίδα www.et.gr. Για τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η δυνατότητα δωρεάν απο-
στολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη
συμπλήρωση ειδικής φόρμας.
Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα
ΚΕΠ, ενώ για ετήσια συνδρομή από το τμήμα Συνδρομητών. Tο κόστος για ασπρόμαυρο ΦΕΚ
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή
μέρος αυτού.
Τρόπος αποστολής κειμένων προς δημοσίευση
-  Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς
του δημόσιου τομέα, αποστέλλονται στην διεύθυνση webmaster.et@et.gr με  χρήση
προηγμένης ψηφιακής υπογραφής και χρονοσήμανσης.
-  Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική διεύθυνση dds@et.gr με τη χρήση απλού ηλεκτρονικού ταχυδρομείου.
-  Κατ’ εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογραφή, μπορούν να αποστέλλουν ταχυδρομικά ή να καταθέτουν  με εκπρόσωπό τους κείμε-
να προς δημοσίευση αποτυπωμένα σε χαρτί, στο Τμήμα Παραλαβής Δημοσιευτέας Ύλης.
Πληροφορίες σχετικά με την αποστολή/κατάθεση εγγράφων προς δημοσίευση, την
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα. Επίσης στην ιστοσελίδα μπορείτε να αναζητήσετε πληροφορίες
σχετικά με την πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). Τον ΚΑΔ εκδίδει το Εθνικό Tυπογραφείο για όλα τα κείμενα που
πληρούν τις προϋποθέσεις δημοσίευσης.
2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του
Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους
αλληλογραφίας, κ.ά. Επίσης σχεδιάζει και κατασκευάζει σφραγίδες.
Eõîïôîòòîç ñê øô êíòîïô øùõôéöçúêîô
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Πωλήσεων: (Ισόγειο, τηλ. 210 5279178 - 180)
Συνδρομητών: (Ημιόροφος, τηλ. 210 5279136)
Πληροφοριών: (Ισόγειο, Γρ. 3 και τηλεφ. κέντρο 210 5279000)
Παραλαβής Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστοσελίδα: www.et.gr
Πληροφορίες σχετικά με την λειτουργία
της ιστοσελίδας:  helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr

[Source: 20161101581.pdf | Tokens: 54442]